તે ઉપરાંત પાર્કીંગ વ્યવસ્થાનો ભંગ, એમ્બ્યુલન્સને જગ્યા ન આપવા બદલ દંડ, ત્રીપલ સવારી, વીના કારણે હોર્ન વગાડવું, ચાલુ વાહને મોબાઈલ પર વાત કરવી સહિતના કાયદાના ભંગ અંગે ૧૦૦ થી ૫૦૦ રૂપિયા ના જુદા જુદા રકમના દંડ અંગે ઈ મેમો આપવામાં આવી રહ્યા છે અને અત્યાર સુધી માં ૨૦૦ થી વધુ વાહનચાલકો ને ટ્રાફિક ના નિયમભંગ બદલ ઈ મેમો સ્પીડ પોસ્ટ દ્વારા મોકલવામાં આવ્યા છે જે વાહનચાલકોને ઈ-મેમો ઈશ્યૂ થયા છે તેઓએ દંડની રકમ ઓનલાઈન ભરવાની રહેશે અથવા જો કોઈ ને રોકડમાં રૃબરૃ જઈ દંડ ભરવો હોય તો શહેરી વિસ્તાર ના લોકો માટે ટ્રાફિક કચેરી એ દંડ ભરવાની વ્યવસ્થા કરવામાં આવી છે જયારે ગ્રામ્ય વિસ્તાર ના લોકો માટે શહેર ના કમલાબાગ પોલીસ મથક માટે દંડ ભરવાની વ્યવસ્થા કરવામાં આવી છે દ્વિ અથવા ચાર ચક્રીય વાહનોમાં એચએસઆરપી નંબર પ્લેટ લગાવેલી હશે તેના પરથી વાહનને ટ્રેક કરી પોલીસ વિભાગ પોસ્ટ દ્વારા જે-તે વાહનધારકને તેના સરનામા પર ઈ-મેમો (ચલણ) મોકલાવી આપશે જેમાં દંડ ભરવાની રકમ અને મુદ્દત બન્નેનો ઉલ્લેખ રહેશે તે મુજબ દંડની રકમ કાયદાનો ભંગ કરનાર વાહનચાલકે ભરપાઈ કરવાની થશે.